Klaus Scheel
Klaus Scheel, teistel andmetel Claus Scheel, ka Klaus Harry (28. mai 1890 Kadrina küla – 30. juuli 1961 Saksamaa Baden-Baden) oli baltisaksa päritolu eesti majandustegelane Scheelide suguvõsast. Klaus Scheel oli eesti suurima 1884. aastal asutatud Georg Scheelile kuuluva erapanga G. Scheel & Co tegevdirektor. Panga asukoht oli Tallinna vanalinnas Suur-Karja tänav 1 / Vana turg 2.